ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը.
Նախագծի ընդունման անհրաժեշտությունը պայմանավորված է 2026թ առաջին կիսամյակի արդյունքներով ՀՀ 2026 թվականի պետական բյուջեով չնախատեսված ԵՄ աջակցության «Հայաստանում ԵՄ աջակցությունը կրթությանը» (3.7 մլրդ դրամ),  «Պետության և դիմակայունության ամրապնդման պայմանագիր Հայաստանի Հանրապետության համար» (10.6 մլրդ դրամ) և «Բազմաոլորտ բյուջետային աջակցության պայմանագիր» (3.8 մլրդ դրամ) դրամաշնորհների գծով լրացուցիչ միջոցների ստացմամբ:
2. Ակնկալվող արդյունքը․
Նախագծի ընդունմամբ նախատեսվում է 18.1 մլրդ դրամը ուղղել պաշտոնական դրամաշնորհների պլանի ավելացմանը և համալրել ՀՀ կառավարության պահուստային ֆոնդը:
3. Իրավական ակտի նախագիծը մշակող պատասխանատու մարմինը.
Նախագիծը մշակվել է Հայաստանի Հանրապետության ֆինանսների նախարարության կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
Նախագծի ընդունմամբ Հայաստանի Հանրապետության պետական բյուջեում եկամուտները և ծախսերը կավելանան 18.1 մլրդ դրամի չափով։
5. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
6. Կապը  ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ.
Նախագիծը բխում է ՀՀ կառավարության 2021-2026թթ. ծրագրի «6.10 Պետական ծախսեր» բաժնի դրույթներից՝ ծախսային քաղաքականության արդյունավետության բարձրացման տեսանկյունից Կառավարությունը կարևորում է հանրային ֆինանսների նպատակային և ադյունավետ օգտագործումը:  

